Kolding/Fredericia: En 51-årig mand blev fredag formiddag fremstillet i grundlovsforhør ved Retten i Kolding sigtet for overgreb på en pige under 12 år.

Overgrebet på pigen skete ifølge sigtelsen på en adresse i Fredericia mellem den 24. og 25. marts i år. Ifølge sigtelsen har den 51-årige ført en finger op i skeden og endetarmen på pigen. Det betød ifølge sigtelsen, at hun efterfølgende havde svært ved at gå.

Manden nægter sig skyldig.

Grundlovsforhøret foregik bag lukkede døre.

Det er efterfølgende ikke lykkedes JydskeVestkysten at få fat i anklageren for resultatet af grundlovsforhøret. Det er dermed uvist, om manden blev varetægtsfængslet.